Lo-Renz-O/malagasy-sentence huggingface dataset:
Lalam-piainana andalovan’ny olombelona rehetra ny fahazazana. Maro rahateo ny olona no maniry ny hiverina amin’izany fahazazana izany indray. Ny fiainana fahazaza ihany koa no mitahiry fahatsiarovana be dia be ho an’ny ankamaroan’ny olona. Fiainana niavaka loatra ary tsy mba hadinon’i monique ny fiainam- pahazazany. Araka ny fitantaran’ny reniny mantsy, dia hafa kely tokoa ny zava- nitranga mialoha ny hahaterahany. Tokony ho roa andro teo ho eo, mialoha izany, dia nisy domoina kely iray niditra tao an-tranon’izy ireo. Ny nahatalanjona ny ray aman- dreniny sy ny zokiny tamin’izany, dia ny fidiran’ilay domoina tsy tamim- pihambahambana avy hatrany. Toa tonga dia nisangy azy ireo mihitsy aza. Nony teraka soamantsara anefa i monique, dia tsy nihelina tao intsony ilay domoina kely. Nisy toetra amam-pihetsika taratry ny reniny taminy anefa nony taty aoriana. Zary nanahaka ny an’ilay domoina kely ny toetra amam-pihetsiky ny zanany. Notahafiny ny fahatsarana, ny fanehoana fitiavana sy fifaliana amin’ny mpiara-belona aminy.
District inscrits en 2nde 2008- 2009 inscrits lycée 2007-2008 pourcentage redoublants 2007-2008 candidats au bacc 2008 taux de réussite bacc 2008 ambatondrazaka 1142 2136 1,5 833 43,7 amparafaravola 514 626 10,2 125 29,6 andilamena 28 28 0,0 0
Andriamanitra nanao hoe handeha isika hamorona olona tahaka ny endritsika, araka ny tarehintsika, ary aoka izy hanjaka amin’ny hazandrano ao amin’ny ranomasina sy ny voro-manidina ankoatra izay mbola notsofin’andriamanitra rano izy hanan-taranaka, ka hoy izy maroa fara, noho izany, mbola andriamanitra ihany koa izany no namorona ny ankohonana izay misy ny ray sy reny mitaiza ary manana fahefana amin’ny zanany. Ireo karazam-pahefana ireo izany dia avy amin’andriamanitra na voajanahary. Rehefa mandrafitra lesona dia tokony hatao izay hahafeno tsara ny lesona hampitaina any amin’ny mpianatra. Antony iray nanosika ny tenanay hirona betsaka amin’ny fanaovana ny fanomanana ao anaty kahie lehibe iray ny fahitana fa mazoto kokoa ny mpampianatra amin’ny fampiasana ny kahie rehefa hampianatra, kanefa rehefa nodinihina dia tsy misy afa tsy ny lesona voarafitra ranoray fotsiny ao anatiny, hany ka voasarika ny hanolotra fotsiny izay lesona narafiny tao izy. Soso-kevitra atolotray kosa anefa ny tokony handrafetany ihany koa ireto lafin-kevitra tanisaina manaraka ireto, ao anatin’izany ny fomba fampitan-desona. 3.2.2.4. Fitsinjarana ny ora hamitana ny lesona
Mampianatra ny olona hahay hifanampy sy hifampiaro manoloana ny tsy rariny sy ny tsindry hazo lena manjo ny hafa na dia tsy mpiray tanindrazana amin’ny tena aza. Tsy tokony hodian-tsy hita araka izany ny fahorian’ny hafa fa mila miara-manohitra ny tsy rariny mba hitambatra ny hery. Izany indrindra no ampirisihan-drado ny itenenana ao amin’ny tononkalo afrika izay maneho fiaraha-mientana hanoherana ny tsy fisian’ny fahafahana.
Amin’ny asa fanentanana ataodia tsy maintsy omen-danja ny isam- batan’olona. Ny fisian’ny olona iray voaentana ao anatin’ny vondrona misy azy no manamora ny asa fanentanana atao amin’io vondrona io. Miankina amin’ny olona tsirairay nyfahazoan’ny mpampita hafatra antoka fa ho tafita ny asa fanentanana ataony. Raha liana amin ’ny fanentanana atao aminy ny mpihaino iray dia ny mpiara-monina aminy rehetra no mety hiova.
Noho ny hafenoan’ny alahelony, amin’ny fahasimban’ny nosy sy ny zava- boary ao aminy, dia mibosesika ny fihetseham-pony ka ny assonance i no hamoahany izany. Toy izao kosa ny fisehon’io assonance io ato amin’ny zaza very 188. Mangidy toa kininina ity mahazo azy kanefa ny ririnina mafy manasazy !
Koa izy. Rehefa nifoha i juliette dia nandre fa maty romeo, nalahelo mafy izy ka nifidy ny hamono tena ihany koa hanaraka an-dromeo. Nampahafantarin’ny pretra tamin’ny fianakaviana roa tonta ilay tantara marina ka nahatonga saina azy ireo. Nihavana indray izy ireo vokatr’izany, ho mari-pitiavana an’ireto zanany45. Mitovitovy amin’io tantaran’i juliette sy romeo io ihany ny tantaran- drabeniomby sy ravolahanta. Tantaran-drabeniomby sy ravolahanta tohiny samy nanana ny taranany ramarofelana sy andriamanitraviambo. Noho io tranga noresahina tetsy aloha io dia tena nifankahala ny taranak’izy mianadahy ireto. Manamarika ny farihin’i tritriva ny tantaran’i rabeniomby sy ravolahanta. Nifankatia izy ireo kanefa noraran’ny ray aman-drenin’ny roa tonta ny fiarahany. Raha ny marina dia tarana-dravoromanga ravolahanta ary taranak’andriamanitraviambo rabeniomby. Noho ilay disadisa fahiny dia norarana ireto zanaka. Ratsy anefa ny vokany satria nifidy ny hamono tena teo amin’ny farihin’i tritriva izy roa. Fotoana fohy taorian’ny namonoany tena dia indro hazo mifamatotra naniry teo amin’ny sisin’ny farihy. Rehefa nahita izany ny mponina dia nahatsapa fa rabeniomby sy ravolahanta ihany ireo hazo mifamatotra, ary mariky ny fifamatorany mandrakizay ilay hazo mifamatotra. Mitovy tokoa ny tantaran-drabeniomby sy ravolahanta ary ny tantaran-dromeo sy juliette.
Amin’ity fizarana manaraka ity indray dia ny anoharana zavatra tsy manana aina no hojerentsika mba hanehoana ny zavatra tsara. Ny hatsiaky ny oram-panala no hojerentsika voalohany amin’izany. Eto ny iraka mahatoky amin’izay naniraka azy dia oharina amin’ny hatsiaky ny oram-panala amin’ny taom-pijinjana. Toy izao manaraka izao izany toy ny hatsiaky ny orampanala amin’ny taom-pijinjana, dia toy izany ny iraka mahatoky amin’izay naniraka azy, fa mamelombelona ny fon’ny tompony izy. Ohab 25 13.
Manan-danja eo amin’ny fiainan’ny olombelona amin’ny ankapobeny ny fivavahana. Raha ny miralenta no dinihina, ho an’ny fiangonana kirisitianina katôlika, dia azo lazaina eto am-panombohana fa tsy tena fototry ny hafatra entin’ny fiangonana akory izy io, ary mety tsy nisy nihevitra izany akory aza tany am-piandohana. Nefa moa ny fiangonana manana hafatra amin’izay vanim-potoana iainany ka hojerena ato amin’ity fizarana ity izay mety hahatarafana ny hevitry ny fiangonana momba ny miralenta. Ny tanjon’ny fiangonana ihany koa, mazava ho azy, toy ireo rafitra rehetra mijoro, dia ny hitondra soa sy fahombiazana ho an’ireo rehetra mpikambana ao anatiny ary hijery izay mety hahatsara ny tsirairay avy, eny fa na dia ny eny ivelany aza. Koa azo lazaina fa izay heverina fa fandrosoana na toe-javatra tsara iainan’izao tontolo izao dia mba raisin’ny fiangonana ihany koa ho tarigetrany ny fiangonana, lavitry ny fahavalon’ny fivoarana 63. Izany indrindra no ahafahana milaza fa manana ny fijeriny momba ny miralenta ny fiangonana. Raha miresaka fiangonana ihany koa moa dia tafiditra ao daholo ireo rehetra mino hery ambony, noho izy ho mpandahatra izao tontolo izao ka mivondrona anaty fikambanana iray. Tsy anavahana izany na mino an’andriamanitra na hery hafa. Anatin’ity fizarana iray ity àry no handinihana akaiky izay hevitra ananan’ny fiangonana mahakasika ny miralenta. Tsy ho voateny an-tsipirihany anefa izany fa ireo vanim-potoana lehibe nolalovan’ny fiangonana no hojerena manokana. Manokatra ny fandalinana noho izany, ny zava-misy teo amin’ny fiangonana tany am-piandohana. Manaraka izany kosa, ny miralenta ao amin’ireo fiangonana samihafa nateraky ny fisarahana, indrindra tamin’ny taon-jato faha xv. Ankoatra ireo tafasaraka tamin’izany anefa dia maro koa ireo finoana lehibe niforona na taloha na taorian’ny finoana kirisitianina toy ny boddhisma sy hindouisma, ary tsy azo hadinoina ny finoana jody niavian’ny kirisitianina ary ny finoana silamo
Omby vitsivitsy tsy lasan’ny malaso no sandohin lreo mpi sandol a la omblny very, hono. Dia avy hatrany entln’izy lreo ireo ornby ireo, ! Zany no nahazo ny ombinay mirahalahy izaho sy i s miisa44, ombyizaymisorjltra ara-dalana amln’ny cahi11r de contr6ie-n’ny ombinay era taona
Mampahery ny olona manoloana ny hakiviana mety hiseho noho ny adim-piainana kosa i di amin’ity ohatra iray ity. Ne cède surtout pas au découragement devant l’obstacle qui peuvent advenir ou l’apparence massive, épaisse et imposante des portes et clôtures qui barrent les prisons si la gaffe de ta barque est longue à suffisance tu finiras par vaincre la déferlance des vagues. V. A lah 46
Maneho ho toy ny eo ambany mason’ny mpihaino ny toe-javatra mitranga ny parallélisme ny rafitra mifamaly no mitory ny fihetsika sy ny fifamalian’izy mivady. Ny vahana mihena no manambara ny fihenan’ny hatezerana. Ary ny fifanipahan-kevitra no maneho ny lalànan’ny firaisa-monina ny isavorovoroan- kilantoana 119.
Fiarovana ny fiandrianam-pirenena ny olona mato-tsaina dia mahatsiaro ho tompon’andraikitra amin’ny fiarovana ny fireneny. Raisiny ho mifaningotra aina aminy akaiky ny fireneny, ka izay mihatra amin’ny fireneny dia heveriny ho toy ny mihatra amin’ny tenany ihany koa.
Ao amin’ny ohatra 20 , ny filazan’ny mpiteny ny sanina bavy dia mampanao zavatra tsy fatao amin’ny anabavy; izany hoe, raha azo natao io fihetsika iray io dia mitombina ny fiampangana azy. Marihina anefa fa sarotra ny maminavina ny teny niforonan’ny sanina bavy. Teny fampiasan’ny zatovolahy izy io rehefa miniana milaza ny marina izy ireny. Ny
Ny andraikitry ny mamatonalina amin’ny maha zoky azy tena mafy tokoa ny fahakambotiana, hoy ny mamatonalina. Tsy vita mora, hoy izy, ny fiatrehana ny fiainana, ny fianarana, ary ireo adidy amana andraikitra samihafa21. Efa voalaza tany aloha, fa tamin’ny fotoana niandohan’izany fiainana maha kamboty izany, dia sady nianatra izy no niasa. Rehefa mety ho asa azo ampivadina amin’ny fianarana dia nataony. Ohatra ny manao asa fiambenana amin’ny alina agent de sécurité , ny varo-madinika, sy ny sisa. Tamin’izany fotoana izany ihany koa dia efa nanan-tokantrano avokoa ireo zokiny sy ny zandriny vavy. Araka izany, dia telo mirahalahy izy no nifanohana, ka izy no zokiny indrindra. Manana adidy amin’ny fiahiana sy ny fanohanana ireto
Amin’itý ohatra manaraka itý ihany koa dia mbola fanazavana hatrany no nampiasana ny teboka roa. Fanazavana izay niompana indrindra tamin’ny hafatrafatra nataon’ilay tovolahy tamin’ilay olon-tiany, mialoha ny tena hisarahan’izy ireo toerana mandritra ny fotoana tsy voafetra. Solofo tsy te hamendrofendro anao aho ry alisoa a! Mitrakà ianao, fa natao ho antsika olombelona ny fisarahana. Ny hany hafatra farany dia ny hoe tandrovy lalandava ny hasin’ny tenanao. Maro fakam-panahy any amin’ny tany halehanao. Raha sendra tafahaona isika indray andro any, dia enga anie mbola toy izao ianao niala tamiko izao ihany no ho hitako. 230
Niato tsy satry niaraka tamin’izay ny fendrofendron’i noro rehetra. Nanaitra ny sainy indrindra ny nandre ny fandalovany, fa mbola tsy sahy mazava namaky ny tanànany toy izao rabe hatramin’izay nandroahan-drainy azy tao aminy izay. Niampanampana tery avara-patana nandroaka izay zava-maranitra rehetra tandrifin’ny tanany kosa ingahy rainivola, dia niraparapa nifanisika tamin-janany hivoaka mialoha eny an-tokontany. Vantany vao nahazo bahana izy, tsy nisy alaharo alaharo, fa avy hatrany dia natorany ny harafiny. Tsy nahitsy fitoraka rangahy. Mbola nijoro nangenahena teo tsy nanampo ny fisehoan-javatra ilay nokendreny, fa ny omby niraoka mololo sendra tao aoriany no voany. Nivembena vetivety ilemavo, dia nidaraboka. Ankona rabe. Dangy ilay ombalahiny. Vao mainka niempo kosa ingahirainy. Natsipiny indray ny lefona faharoa. Teo vao nahazo saina hihemotra faingana rabe, nefa mbola nenjehiny hatrany tamin’ny famaky. Niriotra teny koa i noro. Nifanenjikenjika teny izy telo mianaka. Saingy mavitrika sy matanjaka kokoa ny tanora. Nihoaran’i noro mora foana ny rainy izay efa nilaozan’iry tovolahy lavidavitra. Tsy hitan’ingahy rainivola intsony ny tevana teo anoloany, ka indro potraka nikodiadia any an-kady izy rabeniomby! Hoy ny antsoantson’ilay zazavavy. Andraso aho! Rabeniomby! Aza ilaozanao aho! Kanefa, tsy nanana sofina handrenesana ny feony ilay tovolahy. Efa donto sy domelina ny lohany. Mangotrakotraka ny ra manenika ny tenany. Efa teny an-tanety mangina izy vao niato. Toa tsinjony sy reny nikomy aminy avokoa ny fanantenany sy ny ho aviny rehetra!
Ohatra 3 ny tononkalo nosoratan-drandy, mitondra ny lohateny hoe ilay teny gasintsika izay nofirain’ny firaketana tam-pararànom-pahatsiarovana, nandalànin’ny alin-tony teny an-dalam-pandalinana norasain’ny asa saina zary aina ampiasaina tsy ho vasoky ny pasoky ny ankason’ny tafiotra andininy tokana, tsy ahitana ady rima mihitsy no voamarika voalohany raha mijery ity tononkalo ity. Misy andalana valo. Azo heverina fa misy antony manokana nahatonga ny mpanoratra hanambatra ny andalana rehetra ho andininy iray ihany. Anisan’ny mampiavaka ny malagasy mantsy, ny tenim-pireneny. Tsy izany ihany, fa io teny tokana io no ifandraisan’ny malagasy manerana ny nosy sy mamelona ny fiarahamonina hatramin’ny taloha ka mandraka ankehitriny. Noho izany, sary maneho ny maha tokana ny malagasy ny teny gasy tokana toy ny aina tokoa ny teny malagasy, ka tokony harovana. Izany no tian’ny mpanoratra hampitaina amin’ity tononkalony ity .
Marihina fa ny olona tratra ambodiomby dia samborina izy ary hatolotra ny manam- pahefana mahefa, kanefa raha mirongo fitaovam-piadiana izy ka mamaly dia voatery tsy maintsy miaro-tena ny mpiray dina ka mety hiafara amin’ny fampiasan-kery. Ity andininy 27 ity no tena zava-dehibe satria raha mijery ny andininy ao anatin’ny dinan’i melaky isika dia tsy misy andininy milaza hoe izay tratra dia tapahina ny lohany, nefa raha misy tratra ambodiomby dia vonoina avy hatrany. Natao fanahy iniana mihitsy no tsy nampiditra izany resaka vono olona izany mba hahatonga ny fanjakana hanaiky sy hankato ny fitsanganan’ny dinan’i melaky tsy mimpoly raha mibaribary ao amin’ny andininy mantsy izay famonoana olona izany dia tsy hanome fankatoavana ny dinan’i melaky ny fanjakana satria mifanohitra amin’ny zon’olombelona izany sy ny lalàna malagasy ankehitriny. Kanefa ampahafantarina ny vahoaka fa izay tratra ambodiomby dia tsy maintsy tapahina ny tendany na mirongo fitaovam-piadiana izy na tsia ary na mamaly na tsy mamaly dia tsy maintsy vonoina. Ny fampiharana ny andininy 27 dia samy manana ny fanatanterahana ny famonoana ilay olona morafenobe, maintirano, antsalova dia tifirina basy horonan-tsary raha misy tratra fa ny distrikan’ambatomainty sy besalampy kosa dia manapaka tenda rehefa mahatratra mpangalatra. Tsara ho fantatra anefa fa izany rehetra izany dia tsy hoe atao an-kalalahana tanteraka fa amin’ny fomba an-tsokosoko ihany satria ny fanjakana dia tsy manaiky ny famonoana olona eo anatrehan’ny zon’olombelona -andininy faha 28 ny mpangalatra omby tsy tratra ambodiomby dia manefa omby mitovy isa amin’ilay nangalariny ary miampy vola 1.000.000 ar
Teny manan-danja akany, beazina, fanabeazana, fanarenana, fampianarana, fampitam- pahalalana, fanofanana, fialam-boly, fiaraha-miasa, fiarahamonina, fitaizana, tompon’andraikitra mpitarika rabarijaona bernardin victor, maître de conférences mpanatontosa rafidinjanahary voarinambinina andrianina rantsam-piofanana fampianarana adiresy bloc 24 porte 2 cité universitaire ankatso ii
Andriamahazonoro niteraka an-draharolahy. Raharolahy niteraka an-drasoanoro, ary rasoanoro niteraka an-drazafindrafara renin’i elie raharolahy. Toy izao ny fanazavan’ny rakibolana firaketana izany andriamahazonoro tamin’ny andron-dradama i, dia nisy antaimoro mirahalahy avy any vohipeno izay nataony ho isan’ny tandapany teto a’rivo, dia ratsilikana sy andriamahazonoro. Ity faharoa dia nampianatra an-dradama i ny sorabe soratra arabo sady samy nataony mpanoratra izy mirahalahy. Nataony toy ny ombiasy fankàn-kevitra sy mpikarakara ny miaramila koa izy ireo. Fatratra ny fitiavan’ny mpanjaka azy, ka dia nasandrany ho andriamasinavalona izy mirahalahy andriamahazonoro dia nanambady an-drafaravavy, andriandranando avy ao ambohimanjaka. Niteraka telo mianadahy izy, dia raharolahy sy ramary ary ramanantenasoa. Raharolahy indray niteraka telo mianadahy koa, dia rainidamary mpitandrina tao faravohitra sy r. Rasoanoro ary ramahaleo izay nitoetra tany matitanana ihany. R. Ramary dia niteraka an- drinijaona. Ramanantenasoa dia tsy niteraka. Rasoanoro no renin- drasendranoro vadin’ingahy rabary mpitandrina ao avaratr’andohalo a’rivo. Nony niamboho radama i, ka ranavalona i no nanjaka, dia nialonany sy nenjehin’izy sy ny mpanotrona azy ny havan-dradama sy ny sakaizany. Dia nohelohina hampinomina tangena mahery andriamahazonoro, fa nampangaina ho manao ody ratsy. Noho izany, dia tsy azo nampidirina am- pasandrazana izy, fa natao an’iritra tany ambohipotsy. Nony nanjaka radama ii, ka nomeny làlana havadika ny matin’ny tangena, dia izay vao nampidirina tao am-pasany tao ankadivato ny taolambalon’andriamahazonoro. Tamin’izany no nahalalan’ny taranany fa olona vaventy sady ranjanana izy mirahalahy ireo 95. Araka izany dia olona nanana ny lazany teo amin’ny fiarahamonina sy ny firenena ireo razana nipoiran’ny mpanoratra. Nanao ahoana àry ny fiainany fony fahazaza sy tamin’ny fahatanorany ? Izany no hasian-teny manaraka eto.
Manoloana ny fiainan’ny sekoly indray, dia hita fa mandray andraikitra tsara ny lehiben’ny sekoly, satria izy no tompona antoka voalohany amin’izany, araka ny voalazan’i ch. Charrier sy i r. Ozouf manao hoe ny lehiben’ny sekoly no miantoka feno ny fampandehanana tsara ny sekoly 8. Azo tarafina amin’ny salana isa azo mantsy, fa ampy tsara ny mpampianatra ny taranja malagasy sy ny efi- trano fianarana. Tsapa kosa anefa fa betsaka loatra ny isan’ny mpianatra isan-kilasy, ka tsy araky ny mpampianatra loatra ny manara-maso azy. Misy noho izany ny varimbariana amin’ny lalao, ny tabataba
Raha vao miandoha ny taom-pianarana dia zaraina sokajy ny mpianatra. Omena lohahevitra ny sokajy tsirairay, ary omena fotoana malalaka mba hahafahany mikaroka tahirin-kevitra mao. Tondroina ny fotoana hitondrany ny asa mba ho asa voarindra, ary ho vonona amin’ny fanontaniana ilàm-baliny ny mpikaroka. Ireto ny tombontsoa heverinay fa azo amin’izany saina tia karokaroka fandraisana andraikitra fahaizana miara-miasa fahaizana mndrindra ny asa fahaizana maneho hevitra fahaizana miady hevitra fahaizana mamehy ny fotoana fanomanana azy amin’ny fiainana ho avy fahafantarany ny ao anaty fiarahamonina iray dia samy manana ny andraikiny ny tsirairay. Ny fampanaovana famelabelaran-kevitra izany dia manetsiketsika ny mpianatra handray andraikitra sy hanana fahaiza-manao maro izay tanjon’ny fampianarana.
Maneho izany koa ny fisian’ny renin-jaza izay lova avy amin’ny razana na traikefa nananana mba hialana amin’ny tampoka sy ny halaviran’ny tobim- pahasalamana. Maro koa ireo olana misakana amin’ny fanatonana ny tobim- pahasalamana ka ilàna indrindra ny renin-jaza. Isan’ny lehibe amin’izany ny henatra
Fianarany ka tafaverina tany farafangana izy dia naborany tamin’ i bina ny faniriany haka vady an’ i zozefina. Dia nanoratra izy ireo, nilaza ny faniriany ka naborany tao ny fitiavany sy ny faniriany azy ho kintan’ ny tokantranony. Nasehony ny tsy fitovian- tsaranga, nefa mampaninona moa izany amin’ ny fo mifankatia? Ary farany, raha manaiky ihany i zozefina dia kasainy hampiarahina amin’ ny an- dry bina sy ikemba ny raharaha tak 76 tetsy ankilany kosa, dia tsy nanda izany i zozefina, ary vonona ny hidina any farafangana hanao ny raharaha. Vao nitranga anefa dia nisosa. Raha tonga tao vohipeno izy mianaka dia narary i zozefina ka nitarika fahafatesana ho azy izany. Mafy ny nahazo an’ i fatakamana, saingy tsy naharitra ela dia nahita an-draozy izy, ka izy no lasa vadiny. Araka izany dia olana lehibe eo amin’ ny fiarahana ny fisian’ ny fahafatesan’ ny anankiray, ary aretina sarotra sitranina tokoa. Olana ny tsy fahadiovan’ ny vehivavy, olana ny fisarahan- toerana sy ny fahafatesana, saingy olana lehibe koa ny fiaraha-monina sy ny manodidina. A2.1.4. Ny mpiara- monina sy ny manodidina
Ny fotoana tsy natao fotsiny hanehoana ny fifanesen’ny toe-javatra tantaraina ao amin’ny tantara ny fotoana, fa natao kosa hanehoana ny zavatra tantaraina sy ny fomba fandaharana ny zava- mitranga mandritra ny fitantarana, araka ny fizotran’ny fotoana, sy ny fotoana lany amin’ny famakiana azy. Noho izany, mitana anjara toerana lehibe ao amin’ny tantara foronina ny fotoana. Misy mihitsy ny milaza fa zava-kanton’ny fotoana ny tantara foronina. Telo karazana ny sokajim-potoana azo dinihana amin’izany ny fotoanan’ny mpanoratra, ny fotoanan’ny mpamaky, ny fotoanan’ny zavatra tantaraina.
Manolo-tsaina ny vahoaka ny mpanoratra mba tsy hanao ny andraso andraso sy ny fangatahana andro lava rehefa hitolona. Raha izany mantsy no miseho, dia vao mainka hitombo hatrany ny ady hatrehina, ary ho sarotra ny manatanteraka azy. Hoy ny fitenenana hoe mandehana dieny malaina, fa rehefa mazoto tsy afaka intsony miombon-kevitra amin’izany ny mpanoratra ka hoy izy araraoty sakaiza ny andro maraina andraisana angady, irotsahana an-tsaha, alaviro ny fihetsiky ny olo-malaina ny andraso andraso ! Tsy ahavitan-draharaha.
Ny antithèse indray no hita eto amin’ity ohatra ity. Izany hoe, ny fahafahan-janany tamin’i mendrika no namatotra na nangeja azy. Ny antithèse eto dia nenti-nanantitrantitra ny hafonjan’ny fahorian-tsain’i miaro vokatry ny fieritreretana izany. Nitamberina tao an-tsainy avokoa ny lasa rehetra. Nampahory ny fony ny fieritreretana izany. Soa anefa fa teo i mamy nampahery, nanohana ary nampitraka azy. Ny mifanatona mantsy mifankahalala. Ny mifankahalala, iray fihetseham-po. Ny iray fihetseham-po, mifanavotra tak. 124 .
Ny zava-kendren’i arikaomisa randria eo amin’nytantara foronina manana ny anjara toerana eo amin’ny sehatry ny fanabeazana sy ny fampianarana ny tantara foronina. Manampy ny olona hanadino ny fahoriany sy ny sorisorin-tsaina ny famakiana ireny tantara ireny. Mitarika ny saina hanadino ny olana
Na tsy dia re firy aza dia misy ary maro ireo rafitra afaka manosika ny fanandratana ny vakoka. Miasa mangina manatanteraka ny fankatoavana ara-drafitra izy ireo. Tanjon’ny kaominina antananarivo renivohitra ny fiarovana ny maha izy azy ny tanànan’antananarivo. Efa nisy ireo tetikasa notontosainy niaraka tamin’ny imv. Ny taona 1991 no nanombohan’ny tetikasa fiarovana sy fanajariana ny vakoka eto antananarivo. Nitohy tamin’ny fanisana sy ny fanasokajiana ireo vakoka izany ny taona 2007. Asa lehibe vita ihany koa ny fotodrafitr’asa zppuap sy ny famoahana ireo fehezan-dalana mifehy ireo faritra voaaro84. Anisan’ny mampahomby ny fiarovana, ary tanjaka lehibe ho an’ny faritr’i mahamasina ny maha tafiditra azy anaty faritra arovana.
Anarana sy fanampiny randriatoetra vola mavosoa narindra lohatenin’ny asa fikarohana ny fanabeazana raketin’ny tantara foronina malagasy araka ny hita ao amin’ny orimbaton’ny fiadanana isan’ny takila 106 isan’ny fafana 10 isan’ny kisary 6 fintina zava-kanto miavaka ny tantara foronina. Sady mitondra ny mpamaky ao anatin’ny tontolon’ny nofinofy izy ireny no mampita fanabeazana ihany koa. Fizarana telo lehibe no nanehoana ny asa 1. Ankapobeny momba ny sehatra iompanan’ny fikarohana 2. Fanadihadiana ny tantrara foronina orimbaton’ny fiadanana 3. Ny fanabeazana voizin’ny tantara foronina orimbaton’ny fiadanana hita taratra nandritra ny fanadihadiana fa ny fahatanterahan’ny fihavanana no miteraka fiadanana maharitra.
Toko 1-1 ny mahakasika ny lafiny jeogirafika sy ny momba ny mponina. Horesahina ato anatin’ny toko voalohany ny misy an’alaotra mangoro sy ny mampiavaka azy. Aorian’izany kosa dia ampahafantarina ny mombamomba ny zana- bohitra marololo, ny mahakasika ny toe-tany, ny toetr’andro sy ny lafim-piainana rehetra amin’ny ankapobeny, anisan’izany ny lafiny fanabeazana, ny lafiny toe- karena, ny lafiny finoana ary ny lamina nentin-drazana sy ny lamim-panjakana.
Misafidy fironan-tsaina voafehy, mifanitsy amin’ny sehatra sy ny lohahevitra dinihina ary mitaky fampiharana izany amin’ny fanadihadiana tontolo iray ny asan’ny mpikaroka. Ifantohana àry ny hevitra mampiavaka sy raketin’ny fironan-tsaina ka ampiharina amin’ny fanabeazana ao amin’ny akany avoko faravohitra izany. 1-2-1-1 famaritana ny vontoatiny